open-index/open-wikipedia-markdown huggingface dataset:
Robert Kovač

**Robert Kovač** (Berlin, 6. travnja 1974.) je bivši hrvatski nogometni reprezentativac. Igrao na poziciji središnjeg braniča. 1. lipnja 2010. je odlučio prekinuti profesionalnu igračku karijeru.

Zajedno sa svojim starijim bratom Nikom unio je u igru hrvatske reprezentacije otpornost i čvrstinu sa bundesligaških terena.

## Igračka karijera
### Klupska karijera

Robertova nogometna karijera započela je u njemačkim klubovima nižeg ranga, Rapid Weddingu te Herthi Zehlendorf. U prvoj njemačkoj ligi debitirao je 1995. godine u dresu Nürnberga. U Bayer iz Leverkusena odlazi već 1996., no glad za trofejima i upornost odvode ga u Bayern 2001. Sljedeća sezona bila je fantastična za njegovu novu momčad, uzeli su prvenstvo i kup, a Robert je uz vratara Olivera Kahna bio jedna od najvažnijih karika u igri. Svestrani je je obrambeni igrač, dobar skakač, brz i okretan, s odličnim pregledom na igru. Jedan je od najcjenjenijih obrambenih igrača u njemačkoj nogometnoj ligi na početku 2000-ih.

Kovač je bio važan igrač reprezentacije zbog svoje sofisticiranosti, odličnog osjećaja za vrijeme i proigravanje, te zbog izrazite snage i brzine. Kao izgrađen moderni obrambeni igrač iz Bundeslige je prešao u talijanski Juventus. Godine 2007. prešao je u Borussia Dortmund gdje se nije ustalio kao standardni igrač. U siječnju 2009. godine potpisuje ugovor sa zagrebačkim Dinamom na jednu i pol godinu. Odšteta Borussiji je iznosila 450.000 eura.

### Reprezentativna karijera
Za reprezentaciju je debitirao 1999. godine u susretu protiv Italije, a do početka kvalifikacija za Euro 2008 sakupio je 58 nastupa. Sudjelovao je na Svjetskim prvenstvima u Francuskoj 1998. i Japanu i Južnoj Koreji 2002. godine te na Euru 2004. godine u Portugalu. Na Svjetskom prvenstvu 2006. godine u Njemačkoj odigrao je dva susreta. Za hrvatsku nogometnu reprezentaciju je odigrao 84 utakmice, te je nakon Darija Šimića, igrač s najviše nastupa u državnoj vrsti, treći je njegov brat Niko, od kojega je nakon njegovog umirovljenja preuzeo i kapetansku vrpcu. Od reprezentacije se oprostio 14. listopada 2009. u kvalifikacijama za Svjetsko Prvenstvo protiv Kazahstana.

## Trenerska karijera
Već pred kraj svoje igračke karijere, kao aktivni igrač krenuo je na Nogometnu akademiju HNS-a u program obrazovanja za UEFA PRO trenera.

Početkom 2013. Robert je kao pomoćni trener s bratom Nikom preuzeo vođenje Hrvatske nogometne reprezentacije do 21 godine.
Nakon odlaska Igora Štimca sa izborničke funkcije, 16. listopada 2013. Robert postaje pomoćni trener bratu Niki u "A" reprezentaciji.

## Uspjesi
;FC Bayern München
* Prvak Njemačke: 2002./03., 2004./05.
* Njemački kup: 2003., 2005.
* Njemački Liga kup: 2004.
* Interkontinentalni kup: 2001.

;Juventus
* Prvak Talijanske druge lige: 2006./07.

;Dinamo Zagreb
* Prvak Hrvatske: 2008./09., 2009./10.
* Hrvatski kup: 2009.

## Reference

## Vanjske veze
* Tko je tko u Leverkusenu - Robert Kovač
*Robert Kovač Autograph
Ivan Jazbinšek

**Ivan Jazbinšek** (9. kolovoza 1914., Zagreb - 28. lipnja 1996., Zagreb), hrvatski nogometni reprezentativac i nogometni trener.

## Igračka karijera
### Klupska karijera
Srednji branič, igrao je za NK Meteor Zagreb, NK Policijski Zagreb, BSK Slavonski Brod, HŠK Građanski Zagreb, NK Metalac Zagreb, te
NK Dinamo Zagreb.

### Reprezentativna karijera
Nastupio 18 puta za Hrvatsku nogometnu reprezentaciju, 7 puta za reprezentaciju Jugoslavije, te 26 puta za reprezentaciju Zagrebačkog nogometnog podsaveza.

## Trenerska karijera
Bio je trener u klubovima NK Metalac Zagreb, NK Dinamo Zagreb, NK Zagreb u izraelskom Hapoel Haifa, te u kanadskoj Croatiji iz Toronta.
Dražan Jerković

**Dražan Jerković** (Šibenik, 6. kolovoza 1936. - Zagreb, 9. prosinca 2008.), hrvatski nogometaš, reprezentativac, trener, športski direktor i izbornik. Podrijetlom je s otoka Hvara, iz Bogomolja. Otac mu je iz Bogomolja poslom otišao u Šibenik i poslije u Zagreb.

## Igrač
Bio je klasičan napadač, «plavi 9». Od najmlađih dana bio je je član zagrebačkog Dinama, s kojim je osvojio prvenstvo države (1958) i dva puta Kup maršala Tita (1960. i 1965). Pred kraju igračke karijere otišao je belgijskom klubu FC Gantoise. Međutim, na treningu se ozlijedio pa je prekinuo već potpisani ugovor i vratio se u Zagreb.

Na 315 utakmica polučio je čak 322 zgoditaka, u prosjeku više od jednog gola po utakmici, što ga čini najučinkovitijim strijelcem Dinama svih vremena.

## Reprezentativac
Za hrvatsku nogometnu reprezentaciju nastupio je jedno poluvrijeme. Bilo je to 12. rujna 1956., u Zagrebu protiv Indonezije (pobjeda 5:2), kada ga je u drugom poluvremenu zamijenio Ivan Medle.
U reprezentaciji bivše Jugoslavije kao igrač Dinama odigrao je 21 utakmicu i postigao 11 pogodaka. Na Europskom prvenstvu 1960. u Francuskoj, s jugoslovenskim sastavom pripalo mu je srebreno odličje. U polufinalu tog prvenstva postugao je dva pogotka, kada je Jugoslavija izbacila Francusku (5-4), a u finalu su izgubili od SSSR-a 2-1 nakon produžetaka.
Putovao je i na Svjetsko prvenstvo u nogometu - Švedska 1958., ali nije nastupio.

#### Najbolji strijelac SP
Na Svjetskom prvenstvu 1962. u Čileu, pod jugoslovenskom zastavom bio je četvrti, a s 4 zgoditka dijelio je prvo mjesto na ljestvici najboljih strijelaca s još petoricom igrača (Čileancem Leonelom Sánchezom, Brazilcima Garrinchom i Vaváom, Mađarom Flóriánom Albertom, te Valentinom Ivanovim iz Sovjetskog Saveza).

## Trener
Nakon igračke nastavio je s trenerskom karijerom. Bio je tehnički direktor i trener klubova NK Dinamo Zagreb, austrijskih INCO Klagenfurt i Villach, NK Dinamo Vinkovci, te NK Zagreb.

## Sportski direktor
Sportski direktor bio je od 1983. do 1989. u vinkovačkom Dinamu, a od 1989. do 2000. u NK Zagrebu.

## Izbornik
#### Jugoslavija
Bio je izbornik u bivšoj državi jedanput i to za Mediteranske igre 1971. u turskom Izmiru, kada je osvojeno prvo mjesto i zlatno odličje. Bio je u stručnom stožeru bivše države za Svjetsko prvenstvo 1982. u Španjolskoj.

#### Hrvatska
Od 1. rujna 1990. do 24. lipnja 1992. prvi je izbornik u slobodnoj Republici Hrvatskoj. Imao je priliku i čast povesti hrvatske izabranike na europsku i svjetsku scenu pod vlastitom zastavom i himnom, poslije punih 46 godina (ako izuzmemo utakmicu 1956. protiv Indonezije za vrijeme FNRJ).
Vodio je hrvatsku reprezentaciju protiv SAD–a u Zagrebu (2-1), protiv Rumunjske u Rijeci (2-0), te u Murskoj Soboti u gostujućoj pobjedi protiv Slovenije od 1-0.

## Bolest i smrt

Dugo godina je bolovao od šećerne bolesti, zbog koje mu je 2. prosinca, 2008. u KBC Zagreb u Zagrebu amputirana lijeva noga. Nakon operacije je rekao "*Ionako mi lijeva ne treba, s njom nikad nisam zabijao*". Umro je u bolnici 7 dana poslije, 9. prosinca, 2008.

## Reference

## Vanjske veze
*Profil na službenim stranicama jugoslavenske reprezentacije
Igor Pamić

**Igor Pamić** (Žminj, 19. studenog 1969.) je bivši hrvatski nogometaš koji je sada nogometni treneru u NK Istra 1961.

Igor Pamić je rođen u Žminju, te je svoju profesionalnu karijeru započeo u pulskoj Istri 1992. godine. Nakon dvije sezone, prelazi u Dinamo, gdje se također zadržao dvije sezone prije nego što je potpisao za Osijek u srpnju 1995. Iduće sezone, napušta prvu hrvatsku nogometnu ligu, zabivši 57 golova u pet sezona, te potpisuje za francuski klub Sochaux.

Pamić napušta Sochaux u srpnju 1997. te potpisuje za njemačku Hansu iz Rostocka. U sezoni i po skupio je 37 nastupa u Bundesligi, te je zabio 13 golova. Godine 1999. prelazi u redove austrijski Grazer AK, gdje je igrao sve do kraja karijere, odigravši svoju posljednju utakmicu 21. listopada 2001. protiv Rapida iz Beča.  U dvije polusezone, te dvije pune sezone, nastupio je za GAK 66 puta, te je zabio 23 golova.

Za hrvatsku reprezentaciju je debitirao 10. travnja 1996. u Osijeku, u prijateljskoj utakmici protiv Mađarske, te je na toj utakmici zabio svoj prvi i posljednji pogodak za reprezentaciju, koji je ujedno i bio jubilarni 100. gol hrvatske nogometne reprezentacije. Bio je i član reprezentacije na Europskom prvenstvu 1996. u Engleskoj, gdje je igrao prvo poluvrijeme utakmice protiv Portugala. Za reprezentaciju je nastupio ukupno 5 puta te zabio jedan gol.

Ubrzo nakon završetka igračke karijere, postao je trener trećeligaša Žminja. Godine 2004. postaje trener drugoligaša Istre 1961. Pod njegovim vodstvom, Istra 1961 postaje prvak druge lige, te se plasirala u prvu ligu. Nastavio je voditi Istru 1961 do 2005., te se 2006. vraća u Žminj. Godinu dana kasnije preuzima vođenje NK Karlovca, također trećeligaša s kojim ostvaruje ulazak u 2.HNL uz maksimalan učinak na domaćem terenu, a u Drugoj ligi je sjajnim nizom doveo Karlovac na vrh.

Otac je nogometaša Zvonka i umrlog Alena Pamića.

## Reference
Edin Mujčin

**Edin Mujčin** (Bosanski Brod, 14. siječnja 1970.) je bivši bosansko-hercegovački nogometaš.

Većinu karijere je proveo u zagrebačkom Dinamu gdje je igrao od 1995. do 2001. i od 2002. do 2005. S Dinamom je osvojio nekoliko naslova državnog prvaka i igrao je u Ligi Prvaka i Kupu UEFA. Prije Dinama nastupao je za Polet Bosanski Brod, Marsoniju, a sezonu 2001./02. je proveo u japanskom JEF Unitedu.
Dvije sezone proveo je u Kamen Ingradu, tada prvoligašu, iz kojeg odlazi 2007. nakon ispadanja kluba u 2. HNL.
2007. nastupa za Lokomotiva Zagreb u 3. HNL, dok od sezone 2008./09. nastupa za trećeligaša Lučko. Pred kraj karijere je odigrao još jednu sezonu u Savskom Marofu da bi se od aktivnog nogometa oprostio igrajući za Zelinu. 

Za reprezentaciju BiH je odigrao 24 utakmice i postigao 1 zgoditak.
Ivan Peko

**Ivan Peko** (Mostar, 24. ožujka 1990.) je hrvatski nogometaš koji trenutačno nastupa za zagrebački Dinamo. Igra na poziciji napadača.

## Klupska karijera
Ponikao je u nogometnoj školi HŠK Zrinjski Mostar, a 2007. godine pridružio se prvoj momčadi Dinama s kojim je potpisao ugovor. Nakon polusezone odlazi na posudbu u zagrebačku Lokomotivu za koju je nastupao do srpnja 2012. godine kada se vratio u Dinamo. Za Dinamo je odigrao prvu utakmicu poslije povratka iz Lokomotive, protiv zaprešićkog Intera, u prvom kolu sezone 2012./13.

## Reprezentativna karijera
Nastupio je jednom za U-19 reprezentaciju u prijateljskom susretu protiv Slovenije.

## Nagrade i priznanja
### Klupska
**[[Dinamo Zagreb]]**
* Prvak Hrvatske **(1) :** *[[1. HNL 2007./08.|2007./08.]]*

## Izvori

## Vanjske veze
* Ivan Peko na hnl-statistika.com
Pedro Morales

**Pedro Andrés Morales Flores** (Hualpén, 25. svibnja 1985.) je čileanski nogometaš koji trenutno igra za Málagu. Igra na poziciji ofenzivnog veznog igrača.

## Klupska karijera
Profesionalnu karijeru je započeo 2004. godine u čileanskom nogometnom klubu Huachipato gdje je nastupao i za juniorske sastave. Na početku sezone 2007. prelazi u Universidad de Chile, gdje nastupa uz najboljeg čileanskog reprezentativnog strijelca svih vremena Marcela Salasa.

Sezonu 2007. u Clausuri je završio s 13 golova kao drugi najbolji stijelac prvenstva. U lipnju 2008. prelazi u zagrebački Dinamo potpisujući petogodišnji ugovor.

U siječnju 2012. odlazi na posudbu u čileanski klub Universidad de Chile. U Dinamo Zagreb je upravo došao 2008. iz Universidad de Chile.

Nakon jednogodišnje posudbe u Čileu, u siječnju 2013. Pedro odlazi na posudbu u Málagu.

## Reprezentativna karijera
U siječnju 2008. Pedro Morales pozvan je u reprezentaciju Čilea za dvije prijateljske utakmice u kojima je Čile pobjedio Južnu Koreju 1-0 i remizirao sa Japanom 0-0. Morales je igrao svih 90 minuta u oba susreta. Nakon toga bio je dio Čileanske U-23 reprezentacije koja je igrala na prestižnom turniru u Francuskoj,u Toulonu gdje su njegovi fantastični golovi i izvrsni nastupi Čileu pomogli da dođe do finala. Na turniru je bio drugi najbolji igrač. U lipnju 2008., Moralesova vještina impresionirala poznatog trenera, Marcela Bielsu, koji ga je pozvao za dvije važne utakmice u kvalifikacijama za SP 2010. Morales je od početka sudjelovao u pobjedi 2-0 nad Bolivijom, u La Pazu na 3600 m nadmorske visine. Osim toga, Morales je sudjelovao u 3-2 pobjedi protiv Venezuele.

## Vanjske veze
* Pedro Morales na hnl-statistika.com 
*  Pedro Morales na soccerway.com
Luis Ibáñez

**Luis Ezequiel Ibáñez** (Moreno Partido, 15. srpnja 1988.) je argentinski nogometaš koji trenutačno igra za FK Crvena Zvezda Beograd. Igra na poziciji lijevog bočnog ili lijevog ofenzivnog veznog.

## Boca Juniors

Ibáñez je profesionalno počeo igrati nogomet za Boca Juniorse u argentinskom *Primera Divisionu,* a službeni debi za klub bio mu je 19. travnja 2008. u pobjedi protiv Newell Old Boys-a 2:1. Ibáñez je igrao u još jednoj utakmici lige 17. svibnja, opet pobjedi od 2:1, ovaj put protiv Racing Cluba. Čuo je da je Dinamo Zagreb zainteresiran za njega. Nakon konzultacija sa svojom obitelji i agentom, odlučio je prihvatiti ponudu iz zagrebačkog Dinama te nastaviti svoju nogometnu karijeru u Europi. Transfer vrijedan 650.000 eura dogovoren je 11. lipnja i Ibanez se Dinamu službeno pridružio dva tjedna kasnije.

## Dinamo Zagreb

U lipnju 2008. godine potpisuje petogodišnji ugovor s Dinamom iz Zagreba. Najavljen je kao zamjena za Hrvoja Čalu koji je transferiran u turski Trabzonspor.

## Racing Club

U ljeto 2013. *Lucho* odlazi na jednogodišnju posudbu u argentinski Racing Club.

## Izvori

## Vanjske veze
* Luis Ibáñez na hnl-statistika.com
Ivan Kelava

**Ivan Kelava** (Zagreb, 20. veljače 1988.) je hrvatski nogometaš. Trenutačno igra za talijanski klub Udinese. Igra na mjestu vratara.

## Klupska karijera
### Dinamo Zagreb
Ivan Kelava počeo je igrati nogomet u zagrebačkom Dinamu 1997. godine u 9 godini života. Prošao je sve dobne uzraste u Dinamovoj nogometnoj školi. U prvu momčad Dinama ušao je 2006. godine. Na posudbi u zagrebačkoj Lokomotivi bio je 2009.-2010. Za Dinamo je branio u 101 prvenstvenom susretu.

S 950 minuta bez primljenog pogotka Ivan Kelava je od 18. svibnja 2013. godine novi rekorder prve hrvatske nogometne lige.

Dne 30. svibnja 2013. godine bilo je objavljeno da je otišao iz Dinama u španjolsku Granadu CF.

### Udinese
4. srpnja 2013. stigla je druga vijest: Kelava je prešao u talijanski Udinese.

## Reprezentativna karijera
Za hrvatsku nogometnu A reprezentaciju još nije nastupio. Bio je u momčadi od 23 igrača za Euro 2012. godine. U mlađim selekcijama ima nastupe u dobnim uzrastima: do 16, do 17, do 18, do 19, do 20 i do 21.

## Priznanja
### Klupska
**[[Dinamo Zagreb]]**
*Prvak Hrvatske **(5)** : *[[1. HNL 2007./08.|2007/08.]]*, *[[1. HNL 2008./09.|2008/09.]]*, *[[1. HNL 2010./11.|2010/11.]]*, *[[1. HNL 2011./12.|2011/12.]]*, *[[1. HNL 2012./13.|2012/13.]]*
*Hrvatski nogometni kup **(4)** : *[[Hrvatski nogometni kup 2007./08.|2008.]]*, *[[Hrvatski nogometni kup 2008./09.|2009.]]*, *[[Hrvatski nogometni kup 2010./11.|2011.]]*, *[[Hrvatski nogometni kup 2011./12.|2012.]]*

## Reference

## Vanjske veze
* Ivan Kelava na www.sportnet.hr
Romeo Mitrović

**Romeo Mitrović** (Tuzla, 12. srpnja 1979.) je bosanskohercegovački nogometaš.

Nasupao je za FK Slobodu, NK Osijek, NK Dinamo Zagreb i Zrinjski Mostar. Od 29. lipnja 2008. godine branio je mrežu mađarskog Kecskemétija potom norveškog Nybergsunda, zagrebačke Lokomotive. Trenutačno igra za Dinamo.

Ovaj golman svoju karijeru je započeo u rodnoj Tuzli, u tamošnjoj FK Slobodi. Nakon Slobode otišao je u Hrvatsku gdje je nastupao za NK Osijek, a bio je i u zagrebačkom Dinamu. 2004. godine dolazi u redove ''plemića'' gdje u sezoni 2004./2005. sa Zrinjskim osvaja naslov prvaka BiH. Te sezone postaje prvi vratar Zrinjskog i ljubimac mostarske publike. Nekoliko puta se spekuliralo o njegovom odlasku iz Zrinjskog, no to se nije dogodilo. Nastupao je i za mladu reprezentaciju BiH, a za nogometnu reprezentaciju BiH nastupao je 7 puta. Romeo Mitrović je, 4. lipnja 2008. godine, sa Zrinjskim osvojio Nogometni kup Bosne i Hercegovine.

Dvadesetak dana pred prvu utakmicu predkola Kupa UEFA 2008. godine, Zrinjski je ostao bez pouzdanog čuvara mreže Romea Mitrovića koji je 29. lipnja 2008. godine, potpisao za mađarski Kecskeméti, koji je novi član mađarske prve divizije. U sezoni 2009./2010. odlazi u norveški Nybergsund IL-Trysil, a 2010. godine dolazi u zagrebačku Lokomotivu, za koju nastupa do 2012., kada prelazi u Dinamo.
Mirko Kokotović

**Mirko Kokotović** (Lukavac, 15. travnja 1913. - Zagreb, 15. studenog 1988.), hrvatski nogometni reprezentativac, prvi kapetan hrvatske nogometne reprezentacije.

## Klupska karijera
Cijelu igračku karijeru proveo je u zagrebačkom Građanskom, te nakom njegova raspuštanja u Dinamu. U  Građanskom je u prvoj momčadi debitirao već sa 16. godina i s njim osvojio tri naslova prvaka, 1937., 1940. i 1943., te s Dinamom jedan, 1948.

## Reprezentativna karijera
Odigrao je 40 utakmica za reprezentaciju Zagreba, jednu za "B" i 23 za "A" reprezentaciju Jugoslavije.

postigao je 2 pogotka za hrvatsku reprezentaciju u 15 nastupa od 1940. do 1944., od kojih je 6 bio kapetan reprezentacije.

## Trenerska karijera

Nakon završetka igračke karijere 1949. nastavlja raditi kao trener u klubovima NK Dinamo Zagreb, NK Odred Ljubljana, FK Borac Banja Luka, NK Lokomotiva Zagreb, FK Velež Mostar, NK Varteks Varaždin, NK Kozara Slavonski Brod, a radio je i u Turskoj, Grčkoj i na Cipru.
Luka Lipošinović

**Luka Lipošinović** (srpski: Лука Липошиновић; Subotica, 12. svibnja 1933. – Zagreb, 26. rujna 1992.) bio je jugoslavenski nogometaš koji je igrao na poziciji napadača. Porijeklom je bio Hrvat iz Vojvodine.

U karijeri je igrao za zagrebački Dinamo i za austrijski LASK iz Linza.

Svojim igrama je izborio mjesto u jugoslavenskoj nogometnoj reprezentaciji. Igrao je za više uzrasnih kategorija jugoslavenske reprezentacije, za omladinsku, za mladu reprezentaciju te u seniorskoj konkurenciji i za "B" i za "A" reprezentaciju, za koju je nastupio 13 puta.

Od velikih nogometnih natjecanja, nastupio je na Olimpijskim igrama u Melbourneu 1956. godine, gdje je osvojio srebrnu medalju i na SP-u 1958. u Švedskoj.

Umro je u Zagrebu, 26. rujna 1992. godine.

## Uspjesi
Sa "Dinamom" je osvojio jugoslavenska prvenstva 1954. i 1958. te jugoslavenski kup 1960..

## Zanimljivosti
Prvu utakmicu za jugoslavensku "A" reprezentaciju je igrao protiv Saara.

## Vanjske veze
*Članak na Proleksis enciklopediji
*Povijest NK Dinamo 
*NK Dinamo 1954.  Fotografija. Lipošinović je drugi od igrača koji sjedi.
* Jugoslavenski reprezentativci Luka Lipošinović
* Sports-Reference.com  Luka Lipošinović
Tomislav Knez

**Tomislav Knez**, hrvatski je nogometaš, osvajač zlatne medalje na Olimpijskim igrama u Rimu 1960. godine.
Željko Matuš

Dr. **Željko Matuš** (Donja Stubica, 9. kolovoza 1935.), hrvatski nogometni reprezentativac, osvajač zlatne medalje na Olimpijskim igrama u Rimu 1960. godine.

Karijeru je započeo u lokalnim klubovima u rodnoj Donjoj Stubici, Krapini i Oroslavju. 1954. godine dolazi u Zagreb na školovanje i prelazi u NK Dinamo, s kojim u idućih desetak godina, 428 nastupa i 150 pogodaka, osvaja državno prvenstvo 1958. i tri kupa (1960., 1963. i 1965.).

1965. godine odlazi u švicarski klub Young Fellows Zürich, a 1968. u FC Zürich, u kojem ostaje do 1970. godine, kada završava profesionalnu nogometnu karijeru i poslije nastupa na dva amaterska švicarska kluba, Schwamendingen i Seebach.

Odigrao je jedini susret koji je Hrvatska nogometna reprezentacija odigrala u vrijeme dok je bila republika bivše SFRJ (12. rujna 1956. u Zagrebu, protiv momčadi Indonezije, 5:2), kada je bio i strijelac jednog od pogodaka.

Dva puta je nastupio za B-sastav jugoslavenske reprezentacije. A u 13 nastupa i 5 pogodaka za A-sastav jugoslavenske reprezentacije ulaze i nastupi na tri velika natjecanja, prvog Europskog prvenstva u Francuskoj 1960. (gdje je i debitirao za reprezentaciju, te osvojio srebrnu medalju), Olimpijske igre u Rimu 1960. (gdje je osvojio zlatnu medalju), te Svjetsko prvenstvo u Čileu 1962..

Nakon završene igračke karijere, kratko se bavio i trenerskim poslom. A postao je i ugledni doktor stomatologije.
Dejan Lovren

**Dejan Lovren** (Zenica, 5. srpnja 1989.) hrvatski je nogometaš koji trenutačno nastupa za engleski Liverpool. Igra na mjestu braniča. Lovren je također član Hrvatske nogometne reprezentacije.

## Klupska karijera
Priključuje se prvoj momčadi zagrebačkoga Dinama na pripremama za sezonu 2008./09. Dobiva priliku u odlučujućem susretu za proboj u skupine Kupa UEFA-e protiv praške Sparte te postiže pogodak za 2:2 koji Dinamu osigurava daljnji nastup u Kupu UEFA.

U zimskom prijelaznom roku 2010. godine Lovren potpisuje ugovor na četiri i pol godine s francuskim prvoligašem Lyonom. Odšteta Dinamu bila je 10 milijuna eura. U lipnju 2013. potpisuje četverogodišnji ugovor sa Southamptonom, u kojem se zadržao godinu dana. U srpnju 2014. potpisuje četverogodišnji ugovor s Liverpoolom.

## Reprezentativna karijera
Za mladu Hrvatsku nogometnu reprezentaciju igrao je u dobnim uzrastima: do 17, do 18, do 19, do 20 i do 21. Lovren je prvi put pozvan u Hrvatsku A reprezentaciju 2009. godine od izbornika Slavena Bilića a bio je uključen u momčad za utakmicu protiv Bjelorusije 12. kolovoza 2009. godine ali nije ušao u igru. Za Hrvatsku prvi put nastupio je u utakmici protiv Katra 8. listopada 2009. godine.

### Pogotci za A reprezentaciju

 
## Priznanja
### Klupska
**[[Dinamo Zagreb]]**
* Prvak Hrvatske **(2):** *[[1. HNL 2005./06.|2005./06.]]*, *[[1. HNL 2008./09.|2008./09.]]*
* Hrvatski nogometni kup **(1):** *[[Hrvatski nogometni kup 2008./09.|2008./09]]*

**[[Olympique Lyonnais|Lyon]]**
* Francuski kup **(1):** ''2011./12.

## Reference

## Vanjske veze

* HNS: Dejan Lovren
*  Dejan Lovren na transfermarkt.com
August Lešnik

**August Lešnik - Beli** (Zagreb, 16. srpnja 1914. - Zagreb, 24. veljače 1992.), hrvatski nogometni reprezentativac, po zanimanju stomatolog.

## Klupska karijera
Počeo je u zagrebačkim klubovima Derby i Šparta, da bi u Građanskom, te kasnije u Dinamu i kratko u Dubravi bio najefikasniji napadač.

Sa Građanskim je 1937., 1940. i 1943. godine osvojio naslove prvaka. Zabilježeno je i da je 1937., na odlučujućoj utakmici protiv BSK-a (4-0) u Beogradu, za prvih sedam minuta igre postigao tri gola.

Jedan od najboljih strijelaca u povijesti hrvatskog i jugoslavenskog nogometa, a dva puta je bio najbolji ligaški strijelac (1938. i 1939.), i dva puta na drugom mjestu.

## Reprezentativna karijera
Odigrao je 26 utakmica za reprezentaciju Zagreba, dvije za "B" i 10 za "A" reprezentaciju Jugoslavije.

Za hrvatsku reprezentaciju je odigrao devet utakmica od 1940. do 1944. i postigao 6 pogodaka.
Goran Jurić (fudbaler)

**Goran Jurić** (Mostar, 5. veljače 1963.) je bivši hrvatski nogometni reprezentativac.

Tijekom svoje karijere, igrao je za Velež Mostar, FK Crvena zvezda, Celta de Vigo, Croatia Zagreb, Yokohama F. Marinos, i NK Zagreb. Za Jugoslavensku nogometnu reprezentaciju nastupio je 4 puta, a za Hrvatsku nogometnu reprezentaciju nastupio je 16 puta. Bio je članom reprezentacije na svjetskom nogometnom prvenstvu 1998., gdje je Hrvatska osvojila treće mjesto. 
Poznato je da od 1989. boluje od dijabetesa, što ga nije spriječilo ostvariti uspješnu nogometnu karijeru.

## Vanjske veze
* http://www.hns-cff.hr
* http://www.1hnl.net/igrac.php?id=434
Andrej Kramarić

**Andrej Kramarić** (Zagreb, 19. lipnja 1991.) je hrvatski nogometaš koji trenutačno igra za 1899 Hoffenheim. Igra na poziciji napadača.

## Klupska karijera

### [[Dinamo Zagreb]]

Andrej Kramarić počeo je igrati nogomet u Dinamovoj školi nogometa kao šestogodišnjak. Kramarić je u mlađim dobnim kategorijama zagrebačkoga Dinama postigao više od 450 pogodaka, točnije 452 pogotka (!) čime je najbolji strijelac u povijesti podmlatka Dinama. Seniorskoj momčadi Dinama priključio se u rujnu 2008. godine a prvi profesionalni ugovor potpisao je početkom siječnja 2009. godine. U Velenju je, u lipnju 2009. godine, u prijateljskoj utakmici protiv Rudara, postigao prvi pogodak za seniorsku momčad *Modrih*. Za Dinamo je u Prvoj HNL debitirao u svibnju 2009. godine, u gradskome derbiju protiv NK Zagreba. Do odlaska na posudbu u Lokomotivu za seniorsku momčad Dinama sveukupno je odigrao 91 utakmicu uz 42 postignuta pogotka. Od sezone 2013./14., Dinamo ga vraća s posudbe iz Lokomotive i Kramarić je ponovno u modrom dresu kluba iz Maksimira. U uvodu sezone igrao je na 7 utakmica i postigao 3 pogotka, međutim nakon toga je nekoliko utakmica proveo na klupi ili tribinama te je javno izrazio nezadovoljstvo statusom zbog čega ga je klub kaznio te ga stavio na transfer listu. Tako je Andrej ponovno morao otići iz Maksimira.

### [[NK Lokomotiva Zagreb|Lokomotiva Zagreb]]

U veljači 2012. godine otišao je na posudbu u zagrebačku Lokomotivu  u kojoj je proveo godinu i pol dana, postavši drugi strijelac 1. HNL.

### [[HNK Rijeka|Rijeka]]

Nakon svađe sa vodstvom Dinama, Andrej u ljeto 2013. prelazi u Rijeku. Svoj prvi pogodak za Rijeku Andrej zabija u 9.kolu kada u Koprivnici protiv Slaven Belupa postiže jedini pogodak na susretu u 14.minuti. Dna 9. listopada 2013. Rijeka je igrala u 1/16 hrvatskog kupa gdje je pobjedila 11:0 NK BŠK Zmaj Blato,a Andrej je na tom susretu zabio 8 golova.

## Reprezentativna karijera

U mlađim selekcijama ima nastupe u dobnim uzrastima: do 14, do 16, do 17, do 18, do 19, do 20 i do 21. U hrvatskoj nogometnoj A reprezentaciji nije nastupio.

## Nagrade i priznanja

### Individualna

* 2009.: Najbolji igrač *Memorijalnog turnira Mladen Ramljak*.
* 2009.: Najbolji strijelac *[[Memorijalni turnir Mladen Ramljak|Memorijalnog turnira Mladen Ramljak]]*.

### Klupska

**[[Dinamo Zagreb]]**
* Prvak Hrvatske **(2) :** *[[1. HNL 2009./10.|2009./10.]]*, *[[1. HNL 2010./11.|2010./11.]]*
* Hrvatski nogometni kup **(2) :** *[[Hrvatski nogometni kup 2009./10.|2010.]]*, *[[Hrvatski nogometni kup 2010./11.|2011.]]*
* Hrvatski nogometni superkup **(1) :** *[[2013.]]*

**[[HNK Rijeka]]**
* Hrvatski nogometni kup **(1) :** *[[Hrvatski nogometni kup 2013./14.|2014.]]*
* Hrvatski nogometni superkup **(1):** *[[2014.]]*

## Osobni život

Pohađao je zagrebačku XV. gimnaziju.

## Izvori

## Vanjske veze

* Andrej Kramarić na hnl-statistika.com
Alen Peternac

**Alen Peternac** (Zagreb, 16. siječnja 1972.), hrvatski nogometaš.

Od 1995. do 2000. nastupao je za Real Valladolid.
Damir Krznar

**Damir Krznar** (Zabok, 10. srpnja 1972.) hrvatski je nogometaš. Pet je puta postao prvak Hrvatske. Oprostio se od karijere 2010. igrajući za NK Inter Zaprešić. Radi kao pomoćni trener u Dinamu.

Debitirao je za reprezentaciju Hrvatske 22. travnja 1998. u Osijeku protiv Poljske u pobjedi 4:1.
Veldin Karić

**Veldin Karić** (Slavonski Brod, 16. studenog 1973.) je bivši hrvatski nogometaš. Profesionalnu karijeru je započeo u sarajevskom Željezničaru, da bi nastavio igrat u Vojvodini. U hrvatskoj je igrao za Marsoniju, Varteks, Dinamo, Interu Zaprešić, Orioliku, Novalji i Samoboru. U inozemstvu je igrao za Torino i Lugano. U 1. HNL postigao je 75 golova te je na jedanaestom mjestu liste najboljih strijelaca u povijesti.

## Izvori
Silvio Marić

**Silvio Marić** (Zagreb, Hrvatska, 20. ožujka 1975.), bivši hrvatski nogometaš.

Bio je igrač Newcastle Uniteda, Porta i Panathinaikosa. Rodio se u Zagrebu. Marić je započeo svoju profesionalnu karijeru u zagrebačkom Dinamu 1992. godine. Jeseni 1998. godine je odigrao svih šest Dinamovih utakmica u skupini Lige prvaka. Početkom 1999. prešao je u Newcastle United. U Premijer ligi je prvi put zaigrao za Newcastle United 10. ožujka 1999. protiv Nottingham Foresta. Bio je prvi Hrvat koji je nastupio u završnici FA Kupa. Nakon 23 nastupa bez gola, promijenio je sredinu i otišao je u portugalski Porto. Nakon što je odigrao jednu sezonu za Porto, gdje se također nije nametnuo u prvoj postavi, vratio se u zagrebački Dinamo, gdje je ostao do 2003. godine. Potom je otišao igrati u grčki Panathinaikos. Ondje je igrao do 2005. godine, upisavši 9 nastupa u Ligi prvaka. 2005. se godine opet vratio u matični Dinamo, gdje je igrao samo kao zamjena, a već iduće 2006. se godine umirovio.

## Osvojeni trofeji
* Prvenstvo Hrvatske 1995./96., 1996./97., 1997./98., 1998./99., 2002./03. i 2005./06. s Dinamom
* Kup Hrvatske 1996., 1997., 1998. i 2002. sa Dinamom
* Kup Portugala 2001. sa FC Portom
* Superkup Portugala 2001. sa FC Portom
* Prvenstvo Grčke 2004. sa Panathinaikosom
* Kup Grčke 2004. sa Panathinaikosom
* Za Hrvatsku je odigrao 19 utakmica i postigao 1 gol. 
* Osvojio je brončanu medalju u Francuskoj 1998.
* Dobitnik je Državne nagrade za šport "Franjo Bučar" , 1998. godine.
Ivan Krstanović

**Ivan Krstanović** (Tomislavgrad, 5. siječnja 1983.), bosanskohercegovački i hrvatski nogometaš koji trenutačno igra za Rijeku.

## Klupska Karijera
Nogomet je počeo igrati u podmlatku u HNK Tomislavu iz Tomislavgrada gdje je poslije igrao i za seniore. Potom je igrao za NK Drinovce, NK Posušje, NK Zagreb i zagrebački Dinamo. Hrvatskoj je javnosti postao poznat kad je u sezoni 2010./2011. bio najbolji strijelac 1. HNL s 19 postignutih pogodaka.

15. srpnja 2013. prelazi iz Dinama u Rijeku.

## Reprezentativna karijera
Izbornik bh. reprezentacije Safet Sušić najavio je 19. srpnja 2011. godine u izjavi za *[[Dnevni list]]* da će pozvati Krstanovića u bh. reprezentaciju već za prijateljski susret protiv Grčke 10. kolovoza u Sarajevu. 14. kolovoza 2011. godine u intervjuu za *[[Sportske novosti]]* definitivno je potvrdio kako neće igrati za BiH, nego će čekati poziv za hrvatsku reprezentaciju.

## Priznanja
### Individualna
* 2010./2011. bio je najbolji strijelac 1. HNL s 19 postignutih pogodaka.

### Klupska
**[[Dinamo Zagreb]]**
* Prvak Hrvatske **(2):** 2011./12., 2012./13.
* Hrvatski nogometni kup **(1):** 2012.
* Hrvatski superkup **(1)**: 2013.

**[[HNK Rijeka]]**
* Hrvatski nogometni kup **(1):** 2014.
* Hrvatski nogometni superkup **(1):** *[[2014.]]*

## Reference

## Vanjske veze
* Ivan Krstanović na hnl-statistika.com
Dubravko Pavličić

**Dubravko Pavličić** (Zagreb, 28. studenoga 1967. - Elche, 4. travnja 2012.) bivši hrvatski nogometaš.

## Klupska karijera
U svojoj klupskoj karijeri nastupao je za NK Dinamo Zagreb, NK Rijeka, Hércules CF, UD Salamanca i Racing Ferrol. Pavličić je prošao nogometnu školu u NK Radniku iz Velike Gorice, zatim je pristupio zagrebačkom Dinamu i igrao za Dinamovu juniorsku momčad. Prvi put nastupio je u službenoj utakmici za seniorsku momčad Dinama, 1986. godine, u derbiju protiv Hajduka u Splitu kada je Dinamo pobijedio sa 4:0. Za zagrebački Dinamo odigrao je sveukupno 124 utakmice i postigao 7 pogodaka.

Veći dio karijere proveo je u Španjolskoj gdje je poslije ostao živjeti i jedno vrijeme igrao nogomet amaterski.

## Reprezentativna karijera
Igrao je u mladoj jugoslavenskoj U-20 reprezentaciji koja je 1987. godine osvojila naslov svjetskog prvaka u Čileu i igrao je u svih šest utakmica toga svjetskog prvenstva. Za Hrvatski nogometnu reprezentaciju odigrao je 22 utakmice u razdoblju od 1992. do 1997. godine. Debitirao je 8. srpnja 1992. godine na turneji po Australiji a zadnji je nastup za *Vatrene* imao 12. lipnja 1997. godine na turniru u japanskom gradu Sendaiju u dvoboju protiv Turske, 1:1.

Bio je sudionikom europskog prvenstva 1996. godine u Engleskoj gdje je igrao u dvije utakmice, Hrvatska - Turska, 1:0 (ušao kao zamjena u 90. minuti) i Portugal - Hrvatska, 3:0 (odigrao cijeli susret).

## Bolest, smrt i ispraćaj
Umro je nakon duge i teške bolesti u bolnici u španjolskom gradu Elcheu, od raka gušterače, u 45. godini, 4. travnja 2012. godine. Posljednji ispraćaj Dubravka Pavličića bio je 6. travnja 2012. godine na krematoriju u Alicanteu a dio pepela su, sukladno njegovoj želji, paraglajderi rasuli u Sredozemno more. Na drugoligaškoj utakmici njegova bivšeg kluba Hérculesa protiv Girone istoga dana susret je počeo minutom šutnje, a gledatelji su u petoj minuti, simbolički se prisjećajući njegovih nastupa u plavo-bijelom dresu s brojem pet, ustali sa sjedala i ovacijama mu odali počast skandirajući: *"Dudo, Dudo, Dudo Pavlicic!"*

## Spomen
* Njemu u spomen ulaz broj pet stadiona *Estadio José Rico Pérez* u Alicanteu nosit će ime Dubravko Pavličić.

## Zanimljivosti
* U završnici za naslov naslov svjetskog prvaka u Čileu 1987. godine Jugoslavija U-20 igrala je protiv tadašnje SR Njemačke U-20 i nakon boljeg izvođenja jedanaesteraca pobijedila a Pavličić je otvorio seriju, prvi je izvodio udarac i, pogodio.
* Pavličić se bavio paraglajdingom i bio je doprvak Španjolske u paraglajdingu.
* Na pripremama za EURO '96 izbornik Miroslav Blažević inzistirao je da Pavličić i Elvis Brajković ošišaju kosu: *"A zašto to ne tražite od [[Zvonimir Boban|Bobana]]?"*, pobunio se Pavličić. *"Kad budeš Boban, nećeš ni ti morati!"*, u svom stilu odgovorio mu je Ćiro. Sljedećeg jutra Pavličić se pojavio obrijan na nulericu i stao pokraj Igora Pamića. *"Kad već nisam Boban, barem mogu biti Pamić!"*, poentirao je Dubravko.

## Reference

## Vanjske veze
*Dubravko Pavličić, statistika na stranicama HNS-a
* Dubravko Pavličić, profil na Transfermarkt.de
Stjepan Lamza

**Stjepan Lamza** (Sisak, 23. siječnja 1940. – 12. siječnja 2022.), jugoslavenski i hrvatski nogometaš. Jedan je od najvećih Dinamovih igrača u povijesti, jedan od najzaslužnijih ljudi u osvajanju Kupa velesajamskih gradova. S loptom je mogao doslovce sve, pa i više od toga. Igrao je na poziciji veznog igrača. Odigrao je 7 utakmica za Jugoslaviju.

## Vanjske veze
*Stjepan Lamza
Slavko Ištvanić

**Slavko Ištvanić** (Čučerje kod Zagreba, 12. srpnja 1966.)) hrvatski nogometaš. Igrao je na poziciji obrambenog igrača.

Odigrao je 507 utakmica za Dinamo, od čega preko 200 utakmica za Dinamo u 1. HNL. S Dinamom je osvojio naslov prvaka Hrvatske 1992./1993.

Za Hrvatsku je odigrao tri utakmice.

Do svibnja je bio trener Radnika iz Sesveta, a onda je nakon poraza od Dubrave podnio ostavku i nakon tri godine prekinuo suradnju.

## Dosezi
* prvenstvo Hrvatske
**prvak (1): 1992./1993.
*Kup maršala Tita
**doprvak (1): 1984./1985.

## Izvori

## Vanjske veze
*National Football Teams 
*Udruga navijača NK Dinamo - Orahovica  Dinamove legende
Sejad Halilović

**Sejad Halilović** (Klokotnica, BIH, 16. ožujka 1969.), nogometni trener i bivši hrvatski i bosanskohercegovački nogometni reprezentativac.

## Igračka karijera
### Klupska karijera
Jedan od najboljih igrača Dinama iz Zagreba (*tada HAŠK Građanski i Croatia*), početkom 90-ih godina 20. stoljeća. Sa zagrebačkim Dinamom je osvojio hrvatsko prvenstvo 1992./93. i kup 1993./94.. Nakon toga igrao je za španjolski Real Valladolid, te po nekoliko izraelskih, turskih i slovenskih klubova. U međuvremenu nastupao je i za NK Osijek 2001. godine, te HNK Rijeku u sezoni 2002./03.

### Reprezentativna karijera
Nastupao je za Hrvatsku, jednom (1994.), te za Bosnu i Hercegovinu, 15 puta (1996.-2000.). Za reprezentaciju Hrvatske je nastupio na prijateljskoj utakmici protiv reprezentacije Izraela, u Tel Avivu, 17. kolovoza 1994., (0:4). Za reprezentaciju Bosne i Hercegovine prvi put je nastupio u kvalifikacijskoj utakmici za odlazak na Svjetsko prvenstvo u nogometu u Francuskoj 1998. godine protiv reprezentacije Hrvatske, u Bologni, 8. listopada 1996. godine, (1:4) a posljednji put u prijateljskoj utakmici protiv Katara, 24. siječnja 2000. godine, u Dohi (2:0).

## Trenerska karijera
Nakon prestanka igranja ostao je u nogometu u svojstvu nogometnog trenera te je trenutačno trener u Nogometnoj školi Hitrec-Kacijan GNK Dinama.

## Obiteljska tradicija
Njegovi sinovi Alen Halilović (r. 1996.) i Dino Halilović (r. 1998.) također su perspektivni igrači Dinama.

## Priznanja
### Igrač
**[[Dinamo Zagreb]]**
*Prvak Hrvatske **(1) :** *[[1. HNL 1992./93.|1992./93.]]*
*Hrvatski nogometni kup **(1) :** *[[Hrvatski nogometni kup 1993./94.|1994.]]*

## Izvori

## Vanjske veze
* Staistika na stranicama Hrvatskog nogometnog saveza
* Statistika na stranicama slovenske Prve lige
* Statistika na stranicama national-football-teams.com
Rúben Lima

**Rúben Alexandre Rocha Lima** (Lisabon, 3. listopada 1989.), portugalski nogometaš koji igra na poziciji lijevog beka. Od 2024. godine igra za portugalski klub C.F. Estrela da Amadora. U svojoj nogometnoj karijeri je nastupao za Benficu, Aves, Vitóriu, Beira-Mar, Hajduk Split, Dinamo Zagreb, Rijeku i još nekolicinu portugalskih klubova.

## Priznanja
### Klupska
**[[HNK Hajduk Split|Hajduk Split]]**
* Hrvatski nogometni kup **(1)**: 2012./13.

**[[Dinamo Zagreb]]**
* Prvak Hrvatske **(1)**: 2013./14.

## Vanjske veze

* Ruben Lima na hnl-statistika.com
Pablo Migliore

**Pablo Migliore** (Buenos Aires, 27. siječnja 1982.), argentinski je nogometaš. Igra na mjestu vratara. Trenutačno nastupa za C.A. Peñarol.

## Klupska karijera
Karijeru je započeo u Germinal de Rawsonu prije nego što se preselio u Club Atlético Huracán, 2003. godine.

2004. godine Migliore je bio na posudbi u Deportivo Madrynu, a 2006. prešao je u Boca Juniorse s kojima je osvojio Clausuru 2006. godine.

Na posudbi u Racing Clubu bio je u sezoni 2008./09. a 2009. godine prešao je u San Lorenzo, u kojemu ostaje do pred kraj svibnja 2013. godine kada je potpisao trogodišnji ugovor sa zagrebačkim Dinamom. U zagrebačkom Dinamu se zadržao tek nešto više od mjesec dana.

## Priznanja
### Klupska
**[[Boca Juniors]]**
* Clausura **(1)**: 2006.
* Recopa Sudamericana **(1)**: 2006.
* Copa Libertadores **(1)**: 2007.

**[[Dinamo Zagreb]]**
* Hrvatski nogometni superkup **(1)**: 2013.

## Izvori

## Vanjske veze
* Pablo Migliore na hnl-statistika.com 
* Pablo Migliore na ESPN FC
Said Husejinović

**Said Husejinović** (Zvornik, BiH, 13. svibnja 1988.) je bosanskohercegovački nogometaš koji trenutačno igra u zagrebačkom Dinamu.

## Karijera
### Klupska karijera
Igrač je nogometnu karijeru započeo u tuzlanskoj Slobodi za koju je u prvoj momčadi debitirao sa 17 godina. Sjajna, atraktivna igra dovela ga je do toga da postane i najmlađi kapetan momčadi s Tušnja. Prvi su ga zapazili skauti Partizana, ali mu roditelji nisu dopustili odlazak u Beograd.

1. srpnja 2008. službeno je objavljeno kako je Sloboda prodala Husejinovića njemačkom Werder Bremenu za 900.000 eura. U klubu je odigrao svega deset bundesligaških utakmica dok je 2009. bio na posudbi u Kaiserslauternu tijekom ljetnog dijela sezone.

Nakon neuspjeha u Njemačkoj, Said je raskinuo s Werderom te se 16. ožujka 2012. vraća u BiH gdje potpisuje za Sarajevo. Odličnim igrama postao je ljubimac navijača kluba dok je najupečatljiviji postao u utakmici Europske lige gdje je zabio dva pogotka bugarskom Levskiju za konačnu 3:1 pobjedu.

Zbog dobrih nastupa htio ga je dovesti CSKA iz Sofije s kojim je već potpisao predugovor. Međutim, izbila je velika pobuna u svlačionici kluba zbog potencijalnih igračevih primanja tako da ugovor u konačnici nije realiziran.

Umjesto u Bugarsku, igrač je otišao u Hrvatsku gdje je 4. siječnja 2012. potpisao petogodišnji ugovor za Dinamo Zagreb. Tada je izjavio: "*Imao sam ponude još nekih klubova, no kada sam čuo da me želi Dinamo - znao sam točno gdje želim nastaviti karijeru. Dinamo je najveći klub s ovih prostora, dominira u Hrvatskoj te igra u Ligi prvaka i bit će mi čast nositi dres zagrebačkog kluba. Što se tiče momčadi, dobro znam kakva me konkurencija čeka u Maksimiru, ali to je normalno za klub takve kvalitete i vjerujem u sebe*".

### Reprezentativna karijera
Said Husejinović je dosad ostvario nekoliko nastupa za bosanskohercegovačku U21 i seniorsku reprezentaciju. Miroslav Blažević ga je tijekom svojeg izborničkog mandata dva puta pozivao u reprezentaciju ali ga nije uvodio u igru. Zbog toga se Said zainatio te je izjavio da neće nastupati za reprezentaciju dok ju vodi Blažević. Onda je izjavio: "*Ne sviđa mi se taj čovjek. Nije stvar samo u grijanju tribine, ali ruku na srce, mogao mi je dati da odigram bar dvije-tri minute. Reprezentacija igra sjajno, želim joj svu sreću i plasman na Svjetsko prvenstvo 2010. godine, ali dok je Blažević tu, nemam mnogo izbora*".

## Priznanja
### Klupska
**[[Dinamo Zagreb]]**
* Prvak Hrvatske **(2)**: 2012./13., 2013./14.

## Izvori

## Vanjske veze
* Fussballdaten.de
* Transfermarkt.de
Marko Kolar

**Marko Kolar** (Zabok, 31. svibnja 1995.) hrvatski je nogometaš. Trenutačno nastupa kao napadač za zagrebački klub NK Lokomotiva u 1.HNL na posudbi iz Dinama.

## Izvori

## Vanjske veze
* Marko Kolar na hnl-statistika.com 
* Marko Kolar HNS službena stranica
* Marko Kolar transfermarkt
Miroslav Rede

**Miroslav Rede** (rođen 1938 u Kikindi) je Hrvatski sportski novinar i bivši nogometaš.

## Igračka karijera
Počeo je igrati u Beogradskom Partizanu. Zajedno s obitelji se 1959 preselio u 
Zagreb i počeo igrati za Dinamo. Nakon dvije sezone u Dinamu vratio se u Beograd i odigrao jednu sezonu za FK Rad. U svoj posljednji klub Lokomotivu stigao je 1962. gdje je ostao do kraja karijere (1967).

## Sportsko novinarstvo
Nakon što je prekinuo igračku karijeru, 1967. je počeo raditi kao sportski novinar in Sportskim novostima kao urednik nogometnog odjela. U isto vrijeme postaje glavni urednik u tjendiku SN Revija. Godinu dana je bio sportski direktor Inkera iz Zaprešića. Novinarstvu se vraća 1993. i počinje raditi za Večernji list gdje je ostao do 2002.

Za svoj rad u novinarstvu, od Hrvatske udruge športskih novinara dobio je nagrado za životno djelo.

Također je dobio i posebnu novinarsku nagradu za praćenje Svjetskog prvenstva u nogometu 1978.

## Izvori

## Vanjske veze
* životopis u Nogometnom leksikonu.
Antonijo Ježina

**Antonijo Ježina** (Šibenik, 5. lipnja 1989.) je hrvatski nogometaš koji trenutačno nastupa za zagrebački Dinamo na mjestu vratara.

## Klupska karijera
Antonijo je svoje prve nogometne korake počeo u zadarskim niželigašima da bi potpunu afirmaciju doživio u NK Zadru u kojem je branio pet sezona. Nakon NK Zadra, Antonijo prelazi u pulsku Istru u kojoj brani tek jednu sezonu. Nakon odličnih partija na vratima Istre, u zimu 2014. Antonijo prelazi u zagrebački Dinamo.

## Reprezentativna karijera

Antonijo je prošao gotovo sve mlađe reprezentativne kategorije, a skupio je i jedan susret u "A" selekciji 10. rujna 2013. u utakmici protiv južnokorejske reprezentacije.

## Priznanja
### Klupska
**[[Dinamo Zagreb]]**
* Prvak Hrvatske **(1)**: 2013./14.

## Izvori

## Vanjske veze
* Antonijo Ježina na hnl-statistika.com
Hrvoje Čale

**Hrvoje Čale** (Zagreb, 4. ožujka 1985.), je hrvatski nogometaš koji trenutačno igra za belgijski Waasland-Beveren.

Sa 9 godina počeo trenirati u Dinamu. Podrijetlom je iz Gruda (BiH). Igra na poziciji lijevog bočnog.  Visok 181&nbsp;cm, težak 75&nbsp;kg. Debitirao u nacionalnoj vrsti 11. veljače 2009. na utakmici protiv Rumunjske.

Također je poznat kao vrstan hakler i igrač malog nogometa.

## Klupska karijera

* Dinamo Zagreb (2003. - 2008.)
* → Inter Zaprešić (posudba) (2004. - 2005.)
* Trabzonspor (2008. - 2011.)
* Wolfsburg (2011. - 2013.)
* Waasland-Beveren (2013. -  )
Franjo Wölfl

**Franjo "Mara" Wölfl** (Zagreb, 18. svibnja 1918. - Zagreb, 8. srpnja 1987.), hrvatski nogometaš, reprezentativac i izbornik.

## Igračka karijera
### Klupska karijera
Bio je najprije vezni igrač, a potom napadač, popularan pod nadimkom "Mara". Nastupao je za češki klub SK Viktoria Plzeň, a proslavio se kao igrač proslavljenog zagrebačkog kluba HŠK Građanski, koji je poslije rata nastavio djelovanje pod imenom NK Dinamo Zagreb.

Bio je s Građanskim prvak Jugoslavije (1940.) te prvak Hrvatske (1943.), a s Dinamom prvak Jugoslavije (1948.) i osvajač Pehara Središnjeg nogometnog saveza (1951.)

Za Dinamo Zagreb je odigrao 304 utakmice i polučio 79 ligaških zgoditaka. Tri puta bio je najbolji strijelac lige (1943., 1947. i 1948.).

### Reprezentativna karijera
Za reprezentaciju Hrvatske odigrao je od 1940. do 1944. 14 susreta, a zadnji nastup je imao 9. travnja 1944. u Zagrebu protiv Slovačke (7-3).

Za reprezentaciju Jugoslavije odigrao je 12 utakmica i polučio 6 zgoditaka.
Debitirao je u državnom sastavu 25. rujna 1938. u Varšavi protiv Poljske (4-4) i polučio dva zgoditka. Zadnji nastup imao je 6. svibnja 1951. u Milanu protiv Italije (0-0). Jednom je nastupio i za B–sastav Jugoslavije (31. ožujka 1940. u Beogradu) protiv Rumunjske (1-0) i polučio taj jedini zgoditak. Dobitnik je srebrene olimpijske kolajne u Londonu 1948. Za gradsku reprezentaciju Zagreba odigrao 22 utakmice (1938. – 1951.).

## Trenerska karijera
Član hrvatske izborničke trojke na utakmici hrvatske reprezentacije protiv Indonezije, 1956. (5-2).
Bio je i trener te dužnosnik u Dinamu i član izborničke komisije, koja je pripremala odabrano predstavništvo Jugoslavije za Svjetsko prvenstvo u nogometu - Švicarska 1954.

## Nagrade
Dobitnik je posebne zlatne plakete NSJ.

## Reference
Vedran Ćorluka

**Vedran Ćorluka** (Derventa, 5. veljače 1986.), hrvatski nogometaš i bivši reprezentativac koji je trenutačno član i kapetan Lokomotiva iz Moskve.

## Klupska karijera
### [[Dinamo Zagreb]]
Nogomet je počeo igrati kad mu je bilo osam godina u omladinskoj školi zagrebačkog Dinama. Tamo je igrao u svim uzrasnim kategorijama, da bi s vremenom postao stožernim igračem seniorske momčadi. Sezone 2004./05. iz Dinama je poslan na posudbu u zaprešićki Inter s kojim je postao doprvak Hrvatske, te dobio poziv u hrvatsku U-21 reprezentaciju. Visok je 192&nbsp;cm, i igra glavom mu je jedan od aduta. Također ga krasi velika sigurnost koju je pokazao u susretima sa Arsenalom i Engleskom reprezentacijom. Jedno vrijeme ga je trener Branko Ivanković htio koristiti kao centarfora, ali je ta ideja propala.

### [[Manchester City]]
Nakon susreta sa Engleskom pojavila se priča o velikom zanimanju talijanskog Milana koji je spreman platiti i do 10 milijuna eura za talentiranog braniča. Kasnije je i trener slavnog talijanskog kluba Ćorluku usporedio sa reprezentativnim stoperom Tudorom. Par puta ga je pratio engleski Tottenham, koji je javno obznanio zanimanje za Ćorluku. 1. kolovoza 2007. izvršni dopredsjednik Dinama Zdravko Mamić potvrdio je da je Vedran novi član Manchester Cityja. Konačan iznos transfera je, navodno, iznosio oko 8 milijuna funti.

### [[Tottenham Hotspur]]
U Cityju je već nakon druge utakmice bio u momčadi kola i postao nezamjenjiv na desnom boku. Do kraja sezone igra standarno dobro, zaradivši veliku naklonost navijača. Ipak, posljednjeg dana ljetnog prijelaznog roka 2008. za svotu za koju ga je i doveo, Manchester prodaje londonskom Tottenhamu.

### [[Bayer Leverkusen]]
U siječnju 2012. Ćorluka odlazi na šestomjesečnu posudbu u Bayer Leverkusen.

### [[Lokomotiv Moskva]]
U lipnju 2012. godine odlazi u moskovski klub Lokomotiv s kojim je potpisao trogodišnji ugovor.
 
## Reprezentativna karijera
Igrao je u dobnim kategorijama od U-16 do U-21. U mladoj je reprezentaciji igrao kratko, no zato što mu je izbornik Slaven Bilić, koji ga je pozvao u U-21 ekipu, ukazao povjerenje i u A-selekciji gdje je Ćorluka blistao kao desni branič u svojim prvim susretima, sa Andorom (7:0) i Engleskom (2:0).

## Priznanja
### Klupska
**[[Dinamo Zagreb]]**
* Prvak Hrvatske **(2) :** *[[1. HNL 2005./06.|2005./06.]]*, *[[1. HNL 2006./07.|2006./07.]]*
* Hrvatski nogometni kup **(1) :** *[[Hrvatski nogometni kup 2006./07.|2007.]]*
* Hrvatski nogometni superkup **(1) :** *[[2006.]]*

## Izvori

## Vanjske veze
* Nogometni-magazin: statistika